ક.લા.સ્વાધ્યાયમંદિરના માનાર્દ નિયામક તરીકે સાહિત્ય પરિષદના મંત્રી ડૉ.રઘુવીર ચૌધરીએ માન્યતા અને અનુદાનની કામગીરી બજાવી પછી પૂરા સમયના નિયામક તરીકે ડૉ.ચંદ્રકાન્ત શેઠની સેવા પ્રાપ્ત થઈ હતી. એ પછી ૧૯૮૪થી ૧૯૯૬ સુધી ડૉ.ચન્દ્રકાન્ત ટોપીવાળાએ ૧૨ વર્ષો સુધી નિયામક તરીકે સેવા આપી હતી. ક.લા.સ્વાધ્યાયમંદિરને રીડર અને વ્યાખ્યાતા તરીકે ડૉ.જયન્ત ગાડીત, ડૉ.રમણ સોની, શ્રી પરેશ નાયક તથા ડૉ.રમેશ ર. દવેની સેવા મળી છે. હાલ ક.લા.સ્વાધ્યાયમંદિરમાં ડૉ.રમેશ ર. દવે (નિયામક), ડૉ.પારુલ કંદર્પ દેસાઈ (રીડર) અને પ્રા.ઈતુભાઈ કુરકુટિયા (વ્યાખ્યાતા) સેવા આપે છે.